Byggverket er i tømmer og har 400 plasser. Den ble innviet i 1744, men ble ferdigbygget først i 1747. Det gikk altså tre år etter innvielsen før kirken kunne sies å være ferdig. Allikevel regnes byggeåret å være 1744, slik det står i tårnfløyen. Altertavlen er malt av Axel Ender i 1876 og har tittelen «Jesu oppstandelse». Det er sannsynlig at den første altertavlen ble laget av bygdekunstneren Lars Pinnerud fra Furnes. Han har også skåret ut prekestolen og altertavlen i Hof kirke.